Om ’n bejaarde te versorg is ’n veeleisende taak wat meeste van jou tyd in beslag neem, dus moet versorgers sorg dat hulle gereeld blaaskanse neem om te verhoed dat hulle uitbrand. Danielle Daniëls het gaan uitvind hoe om die nodige voorsorg te tref sodat jou geliefde goed versorg word terwyl jy weg is en jy dus met ’n geruste hart kan gaan ontspan.
“In hierdie scenario word die bejaarde dikwels aangetas deur ’n chroniese siekte soos kanker, hartversaking of demensie, wat dan skielik een of meer van die familielede in die rol van ’n informele versorger plaas. Die familieversorgers lewer ’n breë reeks dienste aan hul bejaarde familielid wat oor die spektrum van alle dag-tot-dag aktiwiteite strek.”